
CONSILIUL JUDEŢEAN                                                                                                    
HOTĂRÂRE
privind încetarea de drept a mandatului de consilier judeţean al domnului Ioan-Alin Demian
Consiliul Judeţean Bistriţa-Năsăud, întrunit în data de 27.07.2016 în şedinţă ordinară, în prezenţa preşedintelui şi a 28 consilieri judeţeni;
Având în vedere:
- cererea de demisie a domnului consilier județean Ioan-Alin Demian, înregistrată la Consiliul Județean Bistrița-Năsăud cu nr. I/9613 din 30.06.2016;
- referatul constatator nr. 10487 din 18.07.2016 al președintelui Consiliului Județean Bistrița-Năsăud și al secretarului județului;
- prevederile Hotărârii Consiliului Judeţean Bistriţa-Năsăud nr. 75/2016 privind validarea mandatelor consilierilor aleşi la alegerile locale din 5 iunie 2016, ce compun Consiliul Judeţean Bistriţa-Năsăud; 
- prevederile Hotărârii Consiliului Judeţean Bistriţa-Năsăud nr. 76/2016 privind constituirea Consiliului Judeţean Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 80/2016 privind alegerea şi organizarea comisiilor de specialitate ale Consiliului Judeţean Bistriţa-Năsăud; 
- prevederile art. 9 alin. (2) lit. a), alin. (3), art. 10 și art. 12 alin. (1) și (2) din Legea nr. 393/2004 privind Statutul aleşilor locali, cu modificările și completările ulterioare;
În temeiul prevederilor art. 91 alin. (1) lit. f), art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. (1) Se ia act de demisia domnului consilier județean Ioan-Alin Demian, depusă în data de 30.06.2016.


  (2) Se constată încetarea mandatului de consilier județean al domnului Ioan-Alin Demian și se declară vacant locul acestuia.

Art.2. Se vacantează locul domnului Ioan-Alin Demian în Comisia  pentru buget-finanţe, programe şi prognoze economice, cooperare economică, administrarea domeniului public şi privat al judeţului a Consiliului Județean Bistrița-Năsăud ca urmare a încetării mandatului de consilier județean. 



Art.3. Prezenta hotărâre a fost adoptată cu un număr de 29 voturi “pentru”. 

Art.4. Cu ducerea la îndeplinire a prevederilor prezentei hotărâri se încredințează Direcția administrație locală din cadrul Consiliului Județean Bistrița-Năsăud.
Art.5. Prezenta hotărâre se comunică de către Serviciul administraţie şi relaţii publice cu:
- domnul Ioan-Alin Demian, cu domiciliul în localitatea Coșbuc, nr. 253, județul Bistrița-Năsăud;
- Direcția administrație locală;
- Direcţia economică;
- Instituţia Prefectului judeţul Bistriţa-Năsăud.
                                               PREȘEDINTE

EMIL RADU MOLDOVAN
   







    Contrasemnează:
     SECRETARUL JUDEŢULUI,

